Diari Oficial de la Generalitat Valenciana


Sumari del DOGV 5142, del 24-11-2005 (2005/12283)

Informació pública de l'alternativa tècnica del programa d'actuació integrada corresponent a la unitat d'execució carrer de Iecla, de Vinaròs.
----------------------------------------------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12873


Organisme emissor
:   Desarrollos Inmobiliarios Levante, 2003, SA

Tipus de document
:   Anunci

Informació pública de l'alternativa tècnica del programa d'actuació integrada corresponent a la unitat d'execució carrer de Iecla, de Vinaròs. [2005/Q12941]
  
La mercantil Desarrollos Inmobiliarios Levante, 2003, SA, amb domicili social a València, avinguda del Marqués de Sotelo, número 1, 8é, representada per Francisco Javier Gongora Román, amb document nacional d'identitat número 1396365, com a administrador únic, a l'empara de l'establit en els articles 48.1.c, 46.3, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada formulada per dita mercantil, Desarrollos Inmobiliarios Levante, 2003, SA, que compta amb el suport de l'Agrupació d'Interés Urbanístic Carrer de Iecla, de Vinaròs, corresponent a la unitat d'execució única denominada unitat d'execució carrer de Iecla, de Vinaròs, delimitada en la seua pròpia alternativa amb una superfície total de 4.151 metres quadrats, que comprén els documents següents:
  
Programa d'actuació integrada corresponent a la unitat d'execució carrer de Iecla, de Vinaròs.
  
Pla de reforma interior de millora corresponent a la unitat d'execució carrer de Iecla, de Vinaròs.
  
Projecte d'urbanització corresponent a la unitat d'execució carrer de Iecla, de Vinaròs.
  
Còpia de la sol·licitud de la cèdula d'urbanització.
  
Còpia de l'escriptura pública de constitució de l'Agrupació d'Interés Urbanístic Carrer de Iecla, de Vinaròs, juntament amb els seus estatuts i la resta d'acords socials, a fi de reclamar l'aplicació del règim d'adjudicació preferent disposat en l'article 50.2.b de la Llei 6/1994, Reguladora de l'Activitat Urbanística de la Generalitat Valenciana.
  
S'utilitza la via simplificada del procediment establit en l'article 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, i es protocol·litzen els esmentats documents a la Notaria de Manuel Manzanares Echeguren, amb domicili a Vinaròs, passatge de Ricardo Santos, número 12, entresòl, segons acta del seu protocol de data 28 d'octubre de 2005, l'anterior documentació es troba disponible igualment a l'Ajuntament de Vinaròs, amb data d'entrada al Registre General de 28 d'octubre de 2005. Qualsevol persona, dins del termini de 20 dies, comptats des del sendemà de la publicació d'este anunci en el Diari Oficial de la Generalitat Valenciana, pot comparéixer en la dita notaria per a obtindre una còpia de l'acta a què es referix l'article 48.1.b de l'esmentada llei o sol·licitar que se li hi exhibisca. Així mateix, podrà consultar a l'Ajuntament de Vinaròs les actuacions derivades de la documentació dipositada en este i presentar davant d'ell, per a incorporar-les-hi, tant al·legacions com alternatives tècniques que pretenguen competir amb l'exposada al públic. El termini de 20 dies indicat s'ampliarà en altres 20 si, durant els 10 primers dies d'informació pública, qualsevol interessat es compromet a formular una alternativa tècnica en competència, substancialment diferent de l'exposada, i en presta caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
En els cinc dies següents al venciment del termini d'informació pública qualsevol persona podrà presentar proposicions juridicoeconòmiques, en plica tancada, per a executar qualsevol de les alternatives presentades. Durant els 10 primers dies següents al d'obertura de pliques podran ser objecte de consulta i al·legacions totes les actuacions de l'expedient.
  
Així mateix, el present anunci es publica als efectes que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per a informar els titulars no identificats, per als titulars cadastrals la identitat dels quals no consta en la relació emesa pel Centre de Gestió Cadastral, per a aquells el domicili dels quals és desconegut, i per a aquells que intentat l'avís este no ha sigut possible.
  
Cosa que se us comunica perquè en prengueu coneixement i efectes, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.